30.12.2022
DA
Den Europæiske Unions Tidende
C 498/47
25. anmoder derfor Kommissionen om at udarbejde en ny langsigtet EU-strategi for 2030, der sammenkobler kravene i forbindelse med den grønne og den digitale omstilling og samtidig styrker Unionens økonomiske, sociale og territoriale samhørighed.
Udvalget understreger, at denne strategi bør omfatte alle EU-politikker og -fonde til fremme af investeringer under overholdelse af princippet om »ikke at skade samhørigheden«, der blev indført i samhørighedsrapporten; 26. beklager, at der mangler en mekanisme for samordning og sammenkobling af genopretnings- og resiliensfaciliteten og samhørighedspolitikken for 2021-2027, og at der er en risiko for overlapninger og fortrængende virkninger, eftersom der ikke findes nogen reel mekanisme til kontrol af additionaliteten i forbindelse med midler fra genopretnings- og resiliensfaciliteten; 27. fremhæver, at det er nødvendigt at ligestille EU's investeringspolitikker for at undgå konkurrence mellem EU's forskellige politikker i praksis, da statsstøttereglerne for øjeblikket udgør en hindring for gennemførelsen af samhørighedspolitikken sammenlignet med andre politikker; 28. anmoder i den forbindelse Kommissionen om at gøre sig nogle grundlæggende overvejelser med henblik på at udvikle EU's lovgivningsramme for statsstøtte, så projekter, der støttes gennem forskellige EU-programmer og -fonde, bliver underlagt de samme regler.
Bedre integration af samhørighedspolitikken i det europæiske semester 29.
Det Europæiske Regionsudvalg bemærker, at der i samhørighedsrapporten ikke gøres opmærksom på forbindelsen mellem samhørighedspolitikken og EU's ramme for økonomisk styring, selv om det europæiske semester spiller en større rolle i samhørighedspolitikkens gennemførelse i programmeringsperioden 2021-2027; 30. glæder sig over, at der medtages et nyt afsnit om territoriale forskelle i landerapporterne i forbindelse med forårspakken for det europæiske semester, der blev offentliggjort i maj 2022, forudsat at dette udelukkende har til formål at styrke den sociale samhørighed i Europa og ikke at pålægge strukturreformer, der ikke har noget at gøre med samhørighedspolitikkens langsigtede målsætninger; 31. anmoder Kommissionen om at fortsætte sine bestræbelser på at gøre opmærksom på de udfordringer for den territoriale samhørighed, der berører EU's territorier og regioner, i landerapporterne og i de relevante landespecifikke henstillinger; 32. anmoder om mere overordnede overvejelser med sigte på at ændre den aktuelle ramme for samordning af de økonomiske politikker, så de forskellige faser af det europæiske semester bedre kan integrere princippet om »ikke at skade samhørigheden« og bedre kan inddrage de lokale og regionale myndigheder; 33. konstaterer på baggrund af den ottende samhørighedsrapport, at det offentlige investeringsunderskud i EU udgør en skjult gæld.
Udvalget efterlyser derfor som så mange gange før en »gylden medfinansieringsregel«, der går ud på, at man ikke medregner medlemsstaternes og de lokale og regionale myndigheders offentlige udgifter til medfinansiering af struktur- og investeringsfondene i de offentlige eller assimilerede strukturelle udgifter som fastlagt i stabilitets- og vækstpagten, hvis de er i tråd med de respektive EU-medfinansieringsgrænser.
Udvalget understreger, at offentlige investeringer, f.eks.
investeringer i en bæredygtig grøn, digital og social omstilling og i opretholdelsen af den europæiske konkurrenceevne, er vigtige for de kommende generationer og derfor bør behandles på en passende måde, når det gælder offentlige investeringer, bl.a. gennem en ændring af reglerne for EU-regnskabet; 34. gentager sin opfordring fra tidligere udtalelser (1) om, at der bør udarbejdes en adfærdskodeks for input fra de lokale og regionale myndigheder i det europæiske semester.
Adfærdskodeksen er nødvendig for at gøre det europæiske semester mere gennemsigtigt, inklusivt og demokratisk, men også mere effektivt gennem inddragelse af de lokale og regionale myndigheder.
Dette øger følelsen af medansvar på lokalt og regionalt plan og forbedrer dermed gennemførelsen af de ønskede reformer i medlemsstaterne.
(1)
Det Europæiske Regionsudvalgs udtalelse — Den europæiske genopretningsplan som reaktion på covid-19-pandemien: genopretnings- og resiliensfaciliteten og instrumentet for teknisk støtte (EUT C 440 af 18.12.2020, s. 160).
Det Europæiske Regionsudvalgs udtalelse — Det europæiske semester og samhørighedspolitikken: tilpasning af strukturreformer til langsigtede investeringer (EUT C 275 af 14.8.2019, s. 1).
Det Europæiske Regionsudvalgs udtalelse — Forbedring af forvaltningen af det europæiske semester: En adfærdskodeks for inddragelsen af de lokale og regionale myndigheder (EUT C 306 af 15.9.2017, s. 24).